SUPPLEMENT 



LE DITE DE HOSEBONDEIE. 



From Merton College Library. No. CCCXXI. 



Si les denz eent la maladie dez verms eles seent bien 



arosez e puis les metez en vne meson ben forme ensemble 



autaunt de houre com de prime si qe a noune issi qe eles 



se puissent ben entrechaufer e suer e ceo est vne bone 



medecine pur vne maladie qe est apele en engleis pokkes. 



Si vous veez au matin qe vne bone rosee com ceo fust vne 



teine de igraingnes pendant sur le herbe entre le seint 



martyn e la teste seint Barthelmeu ne lessez pas voz berbiz 



issir hors de la faude en cele seson ieqes atant qe cele rosee 



seit nettement abatue. E auant ceo qe eles soient hors 



isuz de la faude le bercher les face leuer denz la faude auant 



qe eles issent car si ceo ne seit fet eles getteront lor feens 



en chiminaunt dehors la faude e ceo ne serroit mie preu e 



qe mesmes ceus berbiz voisent persaunt pur ceo qe eles vnt 



geu longement en la faude par la rosee qe tant ad duree. 



Estre ceo la rosee de vespre est seyne as auant diz berbiz. 



Estre ceo si vos auez pasture de bruere ou de more e le tens 



de este seit moistous ostez vos berbiz qe eles ne pessent en 



cele moisture par qei ieo le vos dirroy. Bien sauez qe le 



ewe qe demoert en cretine deuient neire ou iaune ou ver- 



maile e ceo sunt ewes qe ne sunt mie seines car si vn cheual 



enbust parauenture il aueroit la chaude pisse e bon le 



sachez ore veignent les berbiz qe sunt pessaunt en cele 



more ou en bruere e lechent de cele mauueise ewe en pes- 



sant e demoert cele ewe en lor cors e auient a la fiez qe eles 



